תקנות בריאות העם (אמות מידה לחלוקת סכום נוסף) (אשפוז פסיכיאטרי בבתי חולים ציבוריים כלליים בשנים 2024 עד 2027)

{{ח:התחלה}}
{{ח:כותרת|תקנות בריאות העם (אמות מידה לחלוקת סכום נוסף) (אשפוז פסיכיאטרי בבתי חולים ציבוריים כלליים בשנים 2024 עד 2027), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 3490|תקנות בריאות העם (אמות מידה לחלוקת סכום נוסף) (אשפוז פסיכיאטרי בבתי חולים ציבוריים כלליים בשנים 2024–2025)|https://olaw.org.il/takanot/takanot-11447.pdf}}, {{ח:תיבה|3620|ת״ט|https://olaw.org.il/takanot/takanot-11642.pdf}}; {{ח:תיבה|תשפ״ו, 110|תיקון|https://olaw.org.il/takanot/takanot-12069.pdf}}, {{ח:תיבה|392|תיקון [צ״ל: תיקון מס׳ 2]|https://olaw.org.il/takanot/takanot-12130.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|פקודת בריאות העם#סעיף 33|סעיף 33}} {{ח:חיצוני|פקודת בריאות העם|לפקודת בריאות העם, 1940}} (להלן – הפקודה), שנטלתי לעצמי לפי {{ח:חיצוני|חוק-יסוד: הממשלה#סעיף 34|סעיף 34 לחוק־יסוד: הממשלה}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ו־2}}
{{ח:ת}} בתקנות אלה –
{{ח:ת|סוג=הגדרה}} ”אשפוז בכפייה“ – אשפוז של חמישה ימים לפחות במחלקה פסיכיאטרית בהוראת פסיכיאטר מחוזי לפי {{ח:חיצוני|חוק טיפול בחולי נפש#סעיף 9|סעיף 9 לחוק טיפול בחולי נפש}};
{{ח:ת|סוג=הגדרה}} ”אשפוז על רקע תחלואה גופנית משמעותית“ – אשפוז של חמישה ימים לפחות במחלקה פסיכיאטרית של מטופל שמתקיים בו אחד מאלה:
{{ח:תתת|(1)}} המטופל התקבל לאשפוז מבית חולים פסיכיאטרי;
{{ח:תתת|(2)}} המטופל לא התקבל לאשפוז מבית חולים פסיכיאטרי, וקיבל בתקופה של 30 ימים במהלך אשפוזו, שש פעמים לפחות, מאלה: ייעוץ בתחום הגופני רפואי או ייעוץ בתחום הפרא־רפואי או שנבדק בבדיקה בתחומים אלה; על ארבעה מתוך ששת הייעוצים להיות בתחום הגופני רפואי;
{{ח:ת|סוג=הגדרה}} ”אשפוז על רקע תחלואה כפולה“ – אשפוז של חמישה ימים לפחות של מטופל שמתקיים בו אחד מאלה:
{{ח:תתת|(1)}} המטופל אושפז במחלקה פסיכיאטרית על רקע של אבחנה פסיכיאטרית ואבחנה של אחת או יותר מהבאות:
{{ח:תתתת|(א)}} התמכרות הקשורה לשימוש לרעה בחומרים פסיכו־אקטיביים לפי {{ח:חיצוני|https://icd.who.int/browse10/2019/en|קוד ICD10‏}}, F10 עד F19, ולמעט שימוש לרעה בניקוטין לפי קוד F17;
{{ח:תתתת|(ב)}} הנמכה קוגניטיבית;
{{ח:תתתת|(ג)}} אוטיזם;
{{ח:תתת|(2)}} המאושפז הופנה ממסגרת שיקומית;
{{ח:ת|סוג=הגדרה}} ”בית חולים פסיכיאטרי“ – בית חולים כמשמעותו {{ח:חיצוני|פקודת בריאות העם|בפקודה}} והמיועד לאשפז חולי נפש, או מחלקה פסיכיאטרית בבית חולים כאמור;
{{ח:ת|סוג=הגדרה}} ”חוק טיפול בחולי נפש“ – {{ח:חיצוני|חוק טיפול בחולי נפש|חוק טיפול בחולי נפש, התשנ״א–1991}};
{{ח:ת|סוג=הגדרה}} ”טיפול מרפאתי כפוי“ – טיפול במרפאת בית חולים בהוראת צו בית משפט או בהוראות פסיכיאטר מחוזי לפי {{ח:חיצוני|חוק לטיפול בחולי נפש#סעיף 11|סעיפים 11}} {{ח:חיצוני|חוק לטיפול בחולי נפש#סעיף 15|ו־15 לחוק לטיפול בחולי נפש}};
{{ח:ת|סוג=הגדרה}} ”ייעוץ בתחום הגופני הרפואי“ – ייעוץ של רופא מומחה שאינו פסיכיאטר, ובכלל זה פרוצדורה כירורגית לא זעירה;
{{ח:ת|סוג=הגדרה}} ”ייעוץ בתחום הפרא־רפואי“ – ייעוץ בתחומים: פיזיותרפיה, מיילדות, דיאליזה, כימותרפיה, רדיותרפיה, EEG, צילומי הדמיה (PET CT, MRI, מיפוי), בדיקה ופרוצדורה אנדוסקופית;
{{ח:ת|סוג=הגדרה}} ”מחלקה פסיכיאטרית“ – מחלקה פסיכיאטרית בבית חולים ציבורי כללי;
{{ח:ת|סוג=הגדרה}} ”מסגרת שיקומית“ – מסגרת לטיפול ולשיקום של מתמודדי נפש מהסוגים המפורטים {{ח:פנימי|תוספת 1|בתוספת הראשונה}};
{{ח:ת|סוג=הגדרה}} ”פסיכיאטר מחוזי“ – כהגדרתו {{ח:חיצוני|חוק טיפול בחולי נפש|בחוק טיפול בחולי נפש}};
{{ח:ת|סוג=הגדרה}} ”שנת הבסיס“ – שנת 2025;
{{ח:ת|סוג=הגדרה}} ”תוכנית המיטות בפסיכיאטריה“ – התוכנית לתוספת מיטות אשפוז פסיכיאטרי לשנים 2023 עד 2028;
{{ח:ת|סוג=הגדרה}} ”תקנות אמות מידה לחלוקה“ – {{ח:חיצוני|תקנות בריאות העם (אמות מידה לחלוקת סכום נוסף)|תקנות בריאות העם (אמות מידה לחלוקת סכום נוסף), התשפ״ג–2022}}.

{{ח:סעיף|2|תחולה}}
{{ח:ת}} {{ח:חיצוני|תקנות בריאות העם (אמות מידה לחלוקת סכום נוסף)#פרק א|פרק א׳ לתקנות אמות מידה לחלוקה}} יחול על חלוקת סכום נוסף לפי תקנות אלה.

{{ח:סעיף|3|תנאי סף}}
{{ח:ת}} סכום נוסף לפי תקנות אלה יחולק לבית חולים, ובלבד שהוא עומד בדרישות האלה:
{{ח:תת|(1)}} בית החולים משתף פעולה עם הבקרות שעורך מזמן לזמן משרד הבריאות על הנתונים המועברים במסגרת מערך המדידה הממוחשב;
{{ח:תת|(2)}} בית החולים מימש את תוכנית המיטות בפסיכיאטריה לפי שנת התקצוב או לפי מימוש שונה, ובלבד שראש חטיבת הרפואה במשרד הבריאות, אישר זאת מראש.

{{ח:סעיף|4|סכום תקצוב נוסף בעד הקמת תשתית והיערכות לקליטת מאושפזים במצב חמור במיוחד בכפייה בשנת 2024}}
{{ח:תת|(א)}} לכל מחלקה פסיכיאטרית בבית חולים יחולקו בשנת 2024 600,000 שקלים חדשים בעד הקמת תשתית והיערכות לקליטת מאושפזים במצב חמור (Acute) במיוחד בכפייה, הכוללת את כל אלה:
{{ח:תתת|(1)}} בינוי דלתות מבוקרות לכניסה ויציאה מהמחלקה, כולל מערכת טלוויזיה במעגל סגור מחוברת למסכים בתחנת אחות, פעמון קריאה ואינטרקום דו־כיווני;
{{ח:תתת|(2)}} הקמת חדר הרגעה במרחב מגביל הכולל את כל אלה:
{{ח:תתתת|(א)}} מיטת קשירה מקובעת לרצפה;
{{ח:תתתת|(ב)}} חיפוי רצפה קירות ותקרה;
{{ח:תתתת|(ג)}} מערכת תאורה, מיזוג אוויר, תקשורת ובקרה;
{{ח:תתת|(3)}} הקמת חדר הרגעה במרחב מוגן הכולל את כל אלה:
{{ח:תתתת|(א)}} דרגש בנוי;
{{ח:תתתת|(ב)}} חיפוי רצפה, קירות ותקרה;
{{ח:תתתת|(ג)}} מערכת תאורה, מיזוג אוויר, תקשורת ובקרה.
{{ח:תת|(ב)}} לכל מחלקה פסיכיאטרית בבית חולים יחולקו בשנת 2024 100,000 שקלים חדשים בעד ביצוע הכשרות לכל הפחות ל־70% מצוות המחלקה בנושא טיפול במאושפזים בכפייה בכל התחומים האלה; הצהיר מנהל המחלקה הפסיכיאטרית כי הצוות כבר מוכשר באחד או יותר מהתחומים, אך לא בכולם, יוכל להשתמש במלוא התקציב לצורך השלמת ההכשרות בתחומים החסרים:
{{ח:תתת|(1)}} הכשרה בנושא {{ח:חיצוני|חוק טיפול בחולי נפש|חוק טיפול בחולי נפש}} והיבטים משפטיים, אתיים, והיבטים של זכויות המטופל באשפוז בכפייה;
{{ח:תתת|(2)}} הכשרה בנושא טכניקות למניעת הסלמה ומניעת אלימות ובנושא שיטות להגבלה פיזית בטוחה ומכבדת;
{{ח:תתת|(3)}} הכשרה בנושא זיהוי וטיפול במצבי חירום פסיכיאטריים.
{{ח:תת|(ג)}} הצהיר מנהל המחלקה הפסיכיאטרית כי 70% לפחות מהצוות במחלקה מוכשר בכל התחומים המפורטים בתקנת משנה (ב), רשאי מנהל המחלקה, לאחר קבלת אישור מהאגף לבריאות הנפש במשרד הבריאות, לעשות שימוש בסכום הנוסף המפורט בתקנת משנה (ב) לצורך מימון הפעילות לפי תקנת משנה (א).
{{ח:תת|(ד)}} המנהל רשאי להורות כי סכומים שלא נוצלו לפי תקנת משנה (א) יחולקו בין שאר המחלקות הפסיכיאטריות, בחלוקה שווה בין המחלקות, בעד פעילות שבוצעה ולא תוקצבה בשל כך שהתקציב לפי התקנות היה נמוך מהתקציב שנדרש למימונה.

{{ח:סעיף|5|סכום תקצוב נוסף בעד פעילות בית החולים להרחבת השירותים למקרים חמורים בשנים 2024–2025|תיקון: תשפ״ד, תשפ״ו, תשפ״ו־2}}
{{ח:תת|(א)}} סכום של עד 25 מיליון שקלים חדשים יועבר למחלקה פסיכיאטרית בבית חולים שביצע פעילות להרחבת השירותים למקרים חמורים (Acute) במיוחד ובשנת 2026 יוקצה מתוך סכום זה סכום של עד 3.5 מיליונים שקלים חדשים בעד פיתוח ממשק ממוחשב לדיווח למאגר האשפוזים הפסיכיאטרי הארצי.
{{ח:תת|(ב)}} בתקצוב בעד ביצוע פעילות להרחבת השירותים למקרים חמורים (acute) במיוחד, מתוך סך כל התקציב לפי תקנה זו, תעמוד זכאות לכל בית חולים לפי שיעורו היחסי וסכום תקצוב מרבי, לפי החישוב הזה:
{{ח:תתת|(1)}} לכל בית חולים יחושב החלק של מספר מיטות האשפוז המתוקננות בבית החולים בתחום הפסיכיאטרי בלבד, נכון ליום 30 ביולי באותה שנה, מתוך מספר מיטות האשפוז המתוקננות של כל בתי החולים הכלליים בתחום הפסיכיאטרי יחד; התוצאה המתקבלת תהיה השיעור היחסי של כל בית חולים;
{{ח:תתת|(2)}} סכום התקצוב המרבי לכל בית חולים יהיה סך כל התקצוב הנוסף בתקנות אלה, מוכפל בשיעור היחסי של בית החולים.
{{ח:תת|(ב1)}} בתקצוב בעד פיתוח ממשק ממוחשב לדיווח למאגר האשפוזים הפסיכיאטרי הארצי הזכאות לכל בית חולים תהיה עד 300,000 שקלים חדשים לפי היקף התוכנית שתוגש ושיאשר משרד הבריאות, ועד סכום של 3.5 מיליוני שקלים חדשים לכל בתי החולים.
{{ח:תת|(ג)}} סכום התקצוב הנוסף שיקבל בית החולים בעד ביצוע פעילות להרחבת השירותים למקרים חמורים (Acute) במיוחד, יהיה עד לסכום המרבי שנקבע בתקנת משנה (ב), ויחולק לבית החולים בעד עמידה במדדים, לפי הפירוט הזה:
{{ח:תתת|(1)}} 35% מסכום התקצוב המרבי יחולק לבית חולים שהציג עלייה בקבלת מטופלים שאושפזו בכפייה לעומת שנת הבסיס; בעד כל קבלה של מטופל, מעל מספר המטופלים כאמור שאושפזו בשנת הבסיס, תיצבר זכאות של 15,000 שקלים חדשים, עד תקרת הזכאות לפי פסקת משנה זו;
{{ח:תתת|(2)}} 35% מסכום התקצוב המרבי יחולק לבית חולים שהציג עלייה בקבלות לאשפוז על רקע תחלואה גופנית משמעותית לעומת שנת הבסיס; בעד כל קבלה של מטופל, מעל מספר המטופלים כאמור שאושפזו בשנת הבסיס, תיצבר זכאות של 30,000 שקלים חדשים עד תקרת הזכאות לפי פסקת משנה זו;
{{ח:תתת|(3)}} 20% מסכום התקצוב המרבי יחולק לבית חולים שהציג עלייה בקבלות לאשפוז על רקע תחלואה כפולה לעומת שנת הבסיס; בעד כל קבלה של מטופל תיצבר זכאות של 15,000 שקלים חדשים עד תקרת הזכאות לפי פסקת משנה זו;
{{ח:תתת|(4)}} 10% מסכום התקצוב המרבי יחולק לבית חולים שהציג עלייה בקבלת מטופלים לטיפול מרפאתי כפוי לעומת שנת הבסיס; בעד כל קבלה של מטופל, מעל מספר המטופלים כאמור שאושפזו בשנת הבסיס, תיצבר זכאות של 5,000 שקלים חדשים עד תקרת הזכאות לפי פסקת משנה זו.
{{ח:תת|(ג1)}} סכום התקציב הנוסף שיקבל בית חולים בעד פיתוח ממשק ממוחשב לדיווח למאגר האשפוזים הפסיכיאטרי הארצי יהיה עד לסכום המרבי שנקבע בתקנת משנה (ב1) ויחולק לבית חולים, ובלבד שיתקיימו כל אלה:
{{ח:תתת|(1)}} בית החולים הגיש תוכנית לפיתוח ממשק ממוחשב לדיווח למאגר האשפוזים הפסיכיאטרי הארצי לאגף המידע במשרד הבריאות עד יום י״ב בשבט התשפ״ו (30 בינואר 2026), אלא אם כן אישר המנהל אחרת;
{{ח:תתת|(2)}} אגף המידע והאגף לבריאות הנפש במשרד הבריאות אישר את התוכנית;
{{ח:תתת|(3)}} בית החולים הגיש כתב התחייבות כי ישלים את פיתוח הממשק הממוחשב בתוך חצי שנה מיום אישור התוכנית, אלא אם כן אישר המנהל אחרת.
{{ח:תת|(ד)}} חלוקת התקצוב הנוסף בעד פעילות בית החולים להרחבת השירותים למצבים חמורים במיוחד (ACUTE), תהיה לפי אבני הדרך האלה:
{{ח:תתת|(1)}} בשלב הראשון יועבר תקצוב לכל בית חולים, בכל מדד, לפי הזכאות שצבר ועד לזכאות המרבית למדד;
{{ח:תתת|(2)}} בשלב השני, אם בית החולים לא הגיע לסך כל זכאותו המרבית לפי סעיף קטן (ב), אך צבר זכאות מעבר לזכאותו המרבית באחד המדדים, הוא יתוקצב לפי הזכאות שצבר מעבר לזכאותו המרבית באותו מדד ועד לסכום התקצוב המרבי של בית החולים; על אף האמור, בית חולים שלא צבר 20% מהזכאות המרבית לפחות, בכל אחד מהמדדים הקבועים בתקנת משנה (ג)(1) עד (3), לא זכאי לקבלת תקצוב לפי תקנה זו אלא אם כן בשנת הבסיס 20% לפחות מהקבלות שלו לאשפוז פסיכיאטרי היו קבלות לאשפוז בכפייה;
{{ח:תתת|(3)}} בשלב השלישי, אם ייוותר תקציב לחלוקה, יחולק תקצוב לבית חולים שצבר זכאות מעבר לזכאות המרבית בכל אחד מהמדדים, בעד חולים שטרם התקבל תקצוב בעדם, או השיעור היחסי של החולים שצבר בעדם, הנמוך מביניהם;
{{ח:תתת|(4)}} בשלב הרביעי, אם ייוותר תקציב לחלוקה, כל בית חולים יקבל תוספת של עד 30% מסכום הזכאות לכל חולה, הקבוע בסעיף קטן (ג), לפי השיעור היחסי של החולים שנצברה זכאות בעדם.
{{ח:תת|(ה)}} חלוקת התקצוב הנוסף בעד פיתוח ממשק ממוחשב לדיווח למאגר האשפוזים הפסיכיאטרי הארצי תהיה באופן הזה:
{{ח:תתת|(1)}} בשלב הראשון יועבר תקצוב לבית החולים לפי היקף התוכנית שהוגשה ועד לסכום מרבי של 300,000 שקלים חדשים לכל בית חולים;
{{ח:תתת|(2)}} בשלב השני, אם ייוותר תקציב לחלוקה, יועבר לכל בית חולים שהגיש תוכנית בסכום הגבוה מ־300,000 שקלים חדשים, אך לא מעבר לגובה התוכנית שהוגשה ושהמשרד אישר;
{{ח:תתת|(3)}} בשלב השלישי, אם ייוותר תקציב לחלוקה, הכספים שנותרו יועברו לתקצוב בעד הרחבת השירותים למצבים חמורים במיוחד (Acute).

{{ח:סעיף|6|דיווח והעברת נתונים|תיקון: תשפ״ו־2}}
{{ח:תת|(א)}} הנתונים על מספר הקבלות לאשפוזים לפי {{ח:פנימי|סעיף 5|תקנה 5(ג)}}, למעט פסקה (2), יהיו הנתונים המתקבלים באופן שוטף באגף המידע במשרד הבריאות.
{{ח:תת|(ב)}} נוסף על האמור, על בית החולים להעביר את הדיווחים האלה:
{{ח:תתת|(1)}} עד ליום 30 בספטמבר בכל שנה יעביר בית החולים קבלות לאשפוז על רקע תחלואה גופנית משמעותית לפי נוסח ההצהרה {{ח:פנימי|תוספת 2|שבתוספת השנייה}}, לתקופה שבין 1 ספטמבר של השנה הקודמת לבין 31 באוגוסט של שנת התקצוב;
{{ח:תתת|(2)}} עד יום כ״ט בתשרי התשפ״ה (31 באוקטובר 2024) יעביר בית החולים נתונים על פעילות לפי {{ח:פנימי|סעיף 5|תקנה 5(ג)(2)}} ועל פעילות הקמת תשתיות לפי {{ח:פנימי|סעיף 4|תקנה 4}}.
{{ח:תת|(ג)}} המנהל רשאי לקזז עד 50% מסכום התקצוב הנוסף שחולק לבית החולים לפי {{ח:פנימי|סעיף 5|תקנה 5}}, אם ימצא חוסר התאמה בין הדיווחים שהוגשו לבין ממצאי בקרות שיערוך המשרד.

{{ח:סעיף|7|תחילה}}
{{ח:ת}} תחילתן של תקנות אלה ביום כ״ד באייר התשפ״ד (1 ביוני 2024).

{{ח:סעיף|8|הוראת שעה|תיקון: תשפ״ד}}
{{ח:ת}} בתקופה שמיום כ״ד באייר התשפ״ד (1 ביוני 2024) עד יום ל׳ בכסלו התשפ״ה (31 בדצמבר 2024), יראו כאילו {{ח:פנימי|סעיף 5|בתקנה 5}} –
{{ח:תת|(1)}} בתקנת משנה (א) –
{{ח:תתת|(א)}} במקום ”25“ בא ”11“;
{{ח:תתת|(ב)}} אחרי ”למקרים חמורים (Acute) במיוחד“ בא ”בתקופה שבין יום כ״ד באייר התשפ״ד (1 ביוני 2024) ליום כ״ט בתשרי התשפ״ה (31 באוקטובר 2024)“;
{{ח:תת|(2)}} בתקנת משנה (ג) –
{{ח:תתת|(א)}} פסקה (1) – לא תחול;
{{ח:תתת|(ב)}} בפסקה (2), במקום ”30“ בא ”40“;
{{ח:תתת|(ג)}} בפסקה (3), במקום ”20“ בא ”40“.

{{ח:קטע2|תוספת 1|תוספת ראשונה}}
{{ח:קטע3||רשימת סוגי המסגרות השיקומיות}}
{{ח:קטע4||{{ח:הערה|({{ח:פנימי|סעיף 1|ההגדרה ”מסגרת שיקומית“ בתקנה 1}})}}}}

{{ח:סעיף*}}
{{ח:ת}}

קוד המסגרת	שם המסגרת

78011	הוסטל כוללני (בית לחיים)

78029	דיור מוגן מתוגבר לבודדים

78041	הוסטל לאנשים עם בעיות גופניות

78042	הוסטל כוללני הפרעות אכילה

80020	קהילה אקולוגית

80053	קהילה משקמת

99345	הוסטל

99354	דיור מוגן מתוגבר

99510	מגורים טיפוליים אינטנסיביים

99511	מגורים טיפוליים

99520	מגורים טיפוליים לבעלי בעיות גופניות

{{ח:קטע2|תוספת 2|תוספת שנייה}}
{{ח:קטע3||דיווח על כמות בדיקות שנערכו, ובכלל זה ייעוץ בתחום גופני רפואי או ייעוץ פרא־רפואי, במחלקה פסיכיאטרית בבית חולים כללי (להלן – בדיקות)}}
{{ח:קטע4||{{ח:הערה|({{ח:פנימי|סעיף 6|תקנה 6(א)(1)}})}}}}

{{ח:סעיף*}}
{{ח:ת}} אנו {{ש}} . . . . . . . . . . . . . . . . . . . . . . . . . . . . . . . . . . . . . . . . . . . . . . . . (סגן מנהל כללי כספים של בית החולים) {{ש}} . . . . . . . . . . . . . . . . . . . . . . . . . . . . . . . . . . . . . . . . . . . . . (היועצ/ת המשפטי/ת של בית החולים)
{{ח:ת}} מצהירים בזה כי,
{{ח:ת}} בשנת . . . . . . . . . . . . . . . היו . . . . . . X . . . . . . . קבלות של מאושפזים בעלי תחלואה גופנית משמעותית כהגדרתה {{ח:פנימי|סעיף 1|בסעיף 1 לתקנות בריאות העם (אמות מידה לחלוקת סכום נוסף) (אשפוז פסיכיאטרי בבתי חולים ציבוריים כלליים בשנים 2024–2025), התשפ״ד–2024}}.
{{ח:ת}} מצורף להצהרה זו דיווח הנתונים (יש לצרף דוח לפי הפורמט להלן)
{{ח:ת}} תאריך . . . . . . . . . . . . . . . . . . . . . . . .
{{ח:ת}} סגן מנהל כללי כספים {{ש}} שם: . . . . . . . . . . . . . . . . . . . . . . . . . . . . . . חתימה: . . . . . . . . . . . . . . . . . . . . . . . . . . . .
{{ח:ת}} יועצ/ת משפטי/ת {{ש}} שם: . . . . . . . . . . . . . . . . . . . . . . . . . . . . . . חתימה: . . . . . . . . . . . . . . . . . . . . . . . . . . . .

{{ח:סעיף*|||תיקון: תשפ״ו־2}}
{{ח:ת}} פירוט הקבלות לאשפוז עם תחלואה גופנית משמעותית:
{{ח:ת}}

תאריך הקבלה	מקור הקבלה לאשפוז	תאריך שחרור מאשפוז	אבחנות	מספר ייעוצים במהלך האשפוז לפי סוג ייעוץ	רשימת בדיקות

{{ח:חתימות|ל׳ באב התשפ״ד (3 בספטמבר 2024)}}
* '''אוריאל בוסו'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]